Subject: Eesti 2050 ettepanek
From: "Tanel Talve" <[email-masked]>
To: "info - MKM" <[email-masked]>, "Anna Semjonova - MKM" <[email-masked]>
Cc: <[email-masked]>,Külli Pann <[email-masked]>
Date: Fri, 10 Apr 2026 13:20:26 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.	Tere! 

Edastan Eesti Külaliikumise Kodukant liikmete mõtted ja ettepanekud
seoses üleriigilise planeeringu väljatöötamisega. 

Kodukant koosneb maakondlikest külakogukondi koondavatest
organisatsioonidest. 15 maakonda ja pea 400 liiget üle Eesti, lisaks need
külaseltsid ja kogukonnaliidrid, kes pole küll ametlikult organisatsiooni
liikmed kuid kellega on tihe koostöö ja mõtetevahetus. Aastast 2023
Siseministeeriumi strateegiline partner elanikkonnakaitse ja KOV ning
kogukondade koostöö arendamise valdkonnas.

Kirjaga on kaasas meie liikmete üldised kommentaarid üleriigilise
planeeringu asjus kuida ka väga konkreetsed ettepanekud selle sisu ja
sõnastuse osas. Loodetavasti võetakse neid planeeringus arvesse!

Juhime tähelepanu ka sellele, et kuigi planeeringu koostamise
lähtepunktiks on võetud “kontseptsioon tugevate keskuste Eestist, kus oma
rolli jäävad täitma nii hajaasustus, piirkondlikud linnad, regionaalsed
linnad kui ka pealinn”, pole hajaasustuse osa piisavalt selgelt sõnastatud
ja külakogukondadel on jätkuvalt tunne, et ka uus planeering ei muuda
olukorda, kus nii riigi kui omavalitsuste tähelepanu on peamiselt keskuste
arendamisel ja hajaasustus oma külade ja seal kogukondlikku liikumist elus
hoida püüdvate inimestega on vaeslapse rollis.

Riik on laiapindse elanikkonnakaitse asjus küll selgelt öelnud, et vajame
tugevaid kogukondi üle Eesti kuid päriselus on külaseltsid tihti üksi
jäetud eeldades, et küll nad seal ise vabatahtlikult kõik oma eluks
vajaliku organiseerivad. Seda ka tehakse kuid eluks vajalik taristu -
näiteks elekter, Internet, teed, ühistransport on jätkuvalt
investeeringute vaates tiheasustuse poole kaldu ja suuremaid taristu ja
teenuse objekte ei ole külaseltsidel üksi võimalik lahendada.

Kodukandi liikmed loodavad jätkuvalt olla nii riigile kui ka kohalikele
omavalitsustele asjalikeks ja tugevateks partneriteks ning seetõttu
loodame, et meie poolt kogutud ettepanekud leiavad ka ruumilise
planeeringu sõnastuse koostamisele kaasa!

Kõik küsimused ja ettepanekud on teretulnud!

Lugupidamisega 

Tanel Talve
Eesti Külaliikumine Kodukant
juhatuse liige
Tel: +372 5123392
www.kodukant.ee